b'\n_START_ARTICLE_\nGediminas Gelgotas\n_START_SECTION_\nBiografija\n_START_PARAGRAPH_\nGediminas Gelgotas gim\xc4\x97 \xc5\xbeinomoje muzikant\xc5\xb3 \xc5\xa1eimoje Vilniuje. Motina Rasa Gelgotien\xc4\x97 (g. 1958) \xc5\xbeymi chorved\xc4\x97, trij\xc5\xb3 Vilniaus universiteto chor\xc5\xb3 meno vadov\xc4\x97, t\xc4\x97vas Valentinas Gelgotas (g. 1953) Lietuvos Nacionalinio Simfoninio orkestro pirmasis fleitistas. Brolis ir sesuo taip pat profesional\xc5\xabs muzikantai\xc2\xa0\xe2\x80\x93 Giedrius Gelgotas (g. 1977)\xc2\xa0\xe2\x80\x93 fleitistas, sesuo Justina Gelgotait\xc4\x97 (g. 1981)\xc2\xa0\xe2\x80\x93 obojist\xc4\x97._NEWLINE_Muzikos Gelgotas prad\xc4\x97jo mokytis 1993 metais Nacionalin\xc4\x97je M. K. \xc4\x8ciurlionio men\xc5\xb3 mokykloje (fortepijono 1993\xe2\x80\x932005\xc2\xa0m., trimito 1998\xe2\x80\x932005\xc2\xa0m. ir kompozicijos 2003\xe2\x80\x932005\xc2\xa0m. specialybes). 2005\xe2\x80\x932011\xc2\xa0m. kompozicijos studijas t\xc4\x99s\xc4\x97 Lietuvos Muzikos ir teatro akademijoje prof. Vytauto Barkausko klas\xc4\x97je, simfoninio dirigavimo mok\xc4\x97si prof. Gintaro Rinkevi\xc4\x8diaus klas\xc4\x97je._NEWLINE_2009\xe2\x80\x932010 metais studijavo Hamburgo Muzikos ir Dramos auk\xc5\xa1tojoje mokykloje, kompozitoriaus Peter Michael Hamel klas\xc4\x97je. 2006\xc2\xa0m. \xc4\xafk\xc5\xabr\xc4\x97 Nauj\xc5\xb3 id\xc4\x97j\xc5\xb3 kamerin\xc4\xaf orkestr\xc4\x85 NIKO (angli\xc5\xa1kai New Ideas Chamber Orchestra NICO), kurio pagrindin\xc4\x97 veikla\xc2\xa0\xe2\x80\x93 Gelgoto muzikos atlikimas ir jo k\xc5\xabrybini\xc5\xb3 id\xc4\x97j\xc5\xb3 realizavimas. _NEWLINE_2010\xc2\xa0m. Kompozitorius pasira\xc5\xa1\xc4\x97 kontrakt\xc4\x85 su pasauline leidybos kompanija Peermusic Classical, kuri tapo pagrindine Gelgoto muzikos nat\xc5\xb3 leid\xc4\x97ja.\n_START_SECTION_\nK\xc5\xabryba\n_START_PARAGRAPH_\n"Never Ignore the Cosmic Ocean"_NEWLINE_"Never Ignore the Cosmic Ocean" - G. Gelgoto k\xc5\xabrinys, sukurtas 2011m. kamerin\xc4\x97s stygini\xc5\xb3 sud\xc4\x97ties ansambliui. 2011m. rugpj\xc5\xab\xc4\x8dio 11d. simfonin\xc4\x99 k\xc5\xabrinio versij\xc4\x85 pirm\xc4\x85 kart\xc4\x85 atliko "Baltic Sea Philharmonic" (buv\xc4\x99s "Baltic Youth Philharmonic") orkestras, diriguojamas Kristjan J\xc3\xa4rvi, presti\xc5\xbein\xc4\x97je Berlyno Konzerthaus sal\xc4\x97je, "Young Euro Classic" festivalio metu. \xc5\xa0i minimalistin\xc4\x97 kompozicija atspindi paties k\xc5\xabr\xc4\x97jo asmenin\xc4\xaf ry\xc5\xa1\xc4\xaf su intelektualiniu pasauliu ir k\xc5\xabribiniais procesais. "Naujasis lietuvi\xc5\xb3 kompozitoriaus Gedimino Gelgoto k\xc5\xabrinys suk\xc4\x97l\xc4\x97 tikr\xc4\x85 sensacij\xc4\x85!" 2013m. rugs\xc4\x97jo 1d. "Never Ignore the Cosmic Ocean" buvo transliuojamas daugelio Vokietijos radijo sto\xc4\x8di\xc5\xb3, o nuo 2015m. rugs\xc4\x97jo yra reguliariai rodomas Mezzo TV Europoje ir Azijoje. Simfonin\xc4\x97s versijos \xc4\xafra\xc5\xa1\xc4\x85 i\xc5\xa1leido nepriklausoma pranc\xc5\xabz\xc5\xb3 leidybin\xc4\x97 kompanija "Na\xc3\xafve". "Never Ignore the Cosmic Ocean" - tai k\xc5\xabrinys, tap\xc4\x99s l\xc5\xab\xc5\xbeio ta\xc5\xa1ku tarptautin\xc4\x97je G. Gelgoto karjeroje._NEWLINE_Simfonija Nr.1 \xe2\x80\x9cExtracultural\xe2\x80\x9d _NEWLINE_\xe2\x80\x9cExtracultural\xe2\x80\x9d - pirmoji G. Gelgoto simfonija simfoniniam orkestrui ir ansambliui (vokalas, fortepijonas, elektronika ir styginiai), para\xc5\xa1yta 2014-2015m. Pasaulin\xc4\x97 k\xc5\xabrinio premjera \xc4\xafvyko 2015m. sausio 17d., Gewandhaus koncert\xc5\xb3 sal\xc4\x97je Leipcige (Vokietija) ir buvo sutikta stovin\xc4\x8dios publikos ovacijomis bei puikiais kritik\xc5\xb3 atsiliepimais. Lietuvoje \xe2\x80\x9cExtracultural\xe2\x80\x9d pirm\xc4\x85 kart\xc4\x85 buvo atlikta po pus\xc4\x97s met\xc5\xb3, XIX-ojo Tarptautinio Vilniaus Festivalio atidarymo koncerto metu. Abi premjeras dirigavo est\xc5\xb3 kilm\xc4\x97s maestro Kristjan J\xc3\xa4rvi. K\xc5\xabrin\xc4\xaf Leipcige atliko MDR Radio Orchestra (Vidurio Vokietijos Radijo Orkestras), kurio meno vadovas ir vyriausiasis dirigentas - Kristjan J\xc3\xa4rvi. Tuo tarpu Vilniuje \xe2\x80\x9cExtracultural\xe2\x80\x9d atliko Lietuvos Nacionalinis simfoninis orkestras. Simfonijos atlikimuose dalyvavo ne tik pats kompozitorius, bet ir jo ansamblis Nauj\xc5\xb3 Id\xc4\x97j\xc5\xb3 kamerinis orkestras NIKO. K\xc5\xabrin\xc4\xaf sudaro kelios pagrindin\xc4\x97s dalys - Higher Energy, Sacred Unreligious Soul, Transitory, Sanctifaction - ir a\xc5\xa1tuoni ma\xc5\xbeesni epizodai - Introdukcija, Contemporary Music, Moduliacija nr.1, Moduliacija nr.2, Pre\xe2\x80\x93Sanctifaction, Bridge X ir Kadencija. Simfonijos trukm\xc4\x97 - apie 42 minutes._NEWLINE_"Mountains. Waters. (Freedom)" _NEWLINE_"Mountains. Water. (Freedom)" yra G. Gelgoto k\xc5\xabrinys simfoniniam orkestrui, para\xc5\xa1ytas 2015m., \xe2\x80\x9cSwiss Orpheum Foundation\xe2\x80\x9d u\xc5\xbesakymu. K\xc5\xabrinio premjera \xc4\xafvyko 2015m. rugs\xc4\x97j\xc4\xaf Ciuricho Tonhalle sal\xc4\x97je (\xc5\xa0veicarija), Baltic Sea Philharmonic orkestrui dirigavo Kristjan J\xc3\xa4rvi. Nuo 2017m. vasario m\xc4\x97n. \xe2\x80\x9cMountains. Waters. (Freedom)\xe2\x80\x9d yra nuolat transliuojamas Mezzo TV televizijoje Europoje ir Azijoje. _NEWLINE_Koncertas smuikui ir simfoniniam orkestrui Nr.1 _NEWLINE_G. Gelgoto pirmasis koncertas smuikui buvo para\xc5\xa1ytas 2017-2018m. specialiai \xc5\xa1veicar\xc5\xb3 smuiko virtuozui David Nebel. Premjera \xc4\xafvyko 2018m. liepos 7d., Kissinger Sommer muzikos festivalyje. K\xc5\xabrin\xc4\xaf atliko David Nebel, Kristjan J\xc3\xa4rvi ir Baltic Sea Philharmonic orkestras._NEWLINE_2009 metais savo asmeniniu lai\xc5\xa1ku Gelgotui jo muzik\xc4\x85 puikiai \xc4\xafvertino minimalistin\xc4\x97s muzikos pradininkas Terry Riley: \xe2\x80\x9cTu turi labai unikal\xc5\xb3 ir \xc4\xaftikinant\xc4\xaf kompozicin\xc4\xaf bals\xc4\x85.\xe2\x80\x9d _NEWLINE_2012\xc2\xa0m. Dirigentas Kristjan J\xc3\xa4rvi pasakojo apie savo susid\xc5\xabrim\xc4\x85 su Gedimino Gelgoto muzika: \xe2\x80\x9eKai pirm\xc4\x85 kart\xc4\x85 i\xc5\xa1girdau Gelgoto muzik\xc4\x85, likau visi\xc5\xa1kai apstulb\xc4\x99s! Jo muzika yra fantasti\xc5\xa1ka ir visas jos atlikimo konceptas yra ne\xc4\xaftik\xc4\x97tinai originalus!\xe2\x80\x9c (Exberliner, Juli/August 2012)\n_START_SECTION_\nPripa\xc5\xbeinimas\n_START_PARAGRAPH_\nGelgoto muzikos svarbiausiose klasikin\xc4\x97s muzikos koncert\xc5\xb3 sal\xc4\x97se bei presti\xc5\xbeiniuose festivaliuose Europoje, tarp kuri\xc5\xb3: "Kissinger Sommer" muzikos festivalyje, Betoveno vardo festivalyje Bonoje, "Schleswig-Holstein" festivalyje, "Young Euro Classics" festivalyje, Uzedomo muzikos festivalyje, taip pat Pary\xc5\xbeiaus "Champs-Elys\xc3\xa9es" teatre, Berlyno "Konzerthaus" koncert\xc5\xb3 sal\xc4\x97je, Ciuricho "Tonhalle" koncert\xc5\xb3 sal\xc4\x97je, Helsinkio muzikos centre, Peterburgo "Mariinski" koncert\xc5\xb3 sal\xc4\x97je, Maskvos \xc4\x8caikovskio vardo did\xc5\xbeiojoje koncert\xc5\xb3 sal\xc4\x97je ir t. t._NEWLINE_Gelgoto k\xc5\xabryb\xc4\x85 vis pla\xc4\x8diau pristato pasaulyje pripa\xc5\xbeinti muzikai: dirigentai Kristjan J\xc3\xa4rvi ir Martynas Stakionis, smuikininkai Mari Samuelsen, Lidia Baich, Kristine Balanas, Deividas Nebelis, violon\xc4\x8delininkas Vytautas Sondeckis ir gyva kontraboso legenda Romanas Patkolas._NEWLINE_2014 m. rezidencijos metu viename garsiausi\xc5\xb3 pasaulyje "Verbier" muzikos festivalyje Gelgotas buvo apdovanotas presti\xc5\xbeine "Neva Foundation" premija._NEWLINE_Pastaraisiais metais Gelgoto muzika buvo pristatyta did\xc5\xbei\xc5\xb3j\xc5\xb3 transliuotoj\xc5\xb3 Europoje ir visame pasaulyje, \xc4\xafskaitant "Classic FM", "Mezzo TV", "BBC World Service", "BR Klassik", "Radio France" ir kt.'